**ფონდი „ათასწლეულის გამოწვევა“ აცხადებს ვაკანსიას სტაჟიორის პოზიციაზე**

ააიპ ფონდი „ათასწლეულის გამოწვევა“ აცხადებს საბუთების მიღებას საზოგადოებასთან ურთიერთობის საკითხებში სტაჟიორის პოზიციაზე. ფონდის მიზანია საქართველოში ადამიანური კაპიტალის განვითარების მიზნით პროექტების განხორციელება.

პოზიცია არის ნახევარ განაკვეთზე და შესაძლებელია მოქნილი გრაფიკი, რომელიც შეთანხმებული იქნება ფონდის დირექტორთან. სტაჟირება არის ანაზღაურების გარეშე. სტაჟირების ხანგრძლივობა არის სამი თვე და შესაძლებელია კიდევ სამი თვით გაგრძელება, სტაჟიორთან და მის დამსაქმებელთან წერილობითი შეთანხმებით.

სტაჟიორი საზოგადოებასთან ურთიერთობის (PR) ოფიცრის უშუალო დაქვემდებარებაში იმუშავებს.

**სტაჟიორის ძირითადი მოვალეობებია:**

* დაეხმაროს PR ოფიცერს სამიზნე მხარეებთან კომუნიკაციაში, ინფორმაციის მოძიებასა და საკომუნიკაციო მასალების მომზადებასა და გავრცელებაში;
* დაეხმაროს PR ოფიცერს ღონისძიებების, პრეს–კონფერენციების და საზოგადოებასთან ურთიერთობასთან დაკავშირებული სხვადასხვა აქტივობების ორგანიზებასა და კოორდინირებაში;
* დაეხმაროს PR ოფიცერს ფონდის პუბლიკაციების შექმნის პროცესში;
* უზრუნველყოს ათასწლეულის ფონდის ვებგვერდის და სოციალური მედიის არხების განვითარება და მხარდაჭერა; უზრუნველყოს, რომ ვებგვერდი შეიცავდეს ყველა განახლებულ ინფორმაციას;
* დაეხმაროს საზოგადოებასთან ურთიერთობის ოფიცერს „ათასწლეულის ინოვაციის კონკურსის“ ორგანიზებასა და განხორციელებაში;
* დაეხმაროს საზოგადოებასთან ურთიერთობის ოფიცერს „პროფესიული განათლების ეროვნული ჯილდოს“ კონკურსის ორგანიზებასა და განხორციელებაში;
* დაეხმაროს PR-თან დაკავშირებული მცირედი ადმინისტრაციული საკითხების მოგვარებაში;
* განახორციელოს სხვა მოვალეობები PR დირექტორის დავალებით.

**შერჩევის კრიტერიუმები/მოთხოვნები**

დაინტერესებული პირი უნდა აკმაყოფილებდეს შემდეგ მოთხოვნებს:

* უნდა იყოს ბაკალავრიატის სტუდენტი ან კურსდამთავრებული;
* ჰქონდეს კომუნიკაციის კარგი უნარი;
* პრიორიტეტი მიენიჭებათ კანდიდატებს, რომელთაც განათლება აქვთ მიღებული საზღვარგარეთ ან/და საერთაშორისო ორგანიზაციებში მუშაობის გამოცდილება აქვთ;
* კანდიდატი უნდა იყოს დეტალებზე ორიენტირებული, პასუხისმგებლობის გრძნობით;
* გააჩნდეს საკუთარი ლეპტოპი სამუშაოების შესასრულებლად;
* იყოს სრულად ვაქცინირებული COVID-19-ის წინააღმდეგ ვაქცინით;
* ოპერატიულ დონეზე ფლობდეს კომპიუტერულ პროგრამებს (MS Office programs);
* კარგად ფლობდეს ინგლისურ და ქართულ ენებს.

**საბუთების წარდგენა**

შესაბამისი კვალიფიკაციის დაინტერესებულმა პირებმა **2022 წლის 25 თებერვლის 18:00 საათამდე** უნდა გამოგზავნონ მათი რეზიუმე/CV შემდეგ ელ. ფოსტაზე: hr@millennium.org.ge

გთხოვთ, იმეილის სათაურში მიუთითეთ პოზიციის დასახელება.

გთხოვთ, რეზიუმეს დაურთოთ შემდეგი დოკუმენტის ასლები:

* პირადობის დამადასტურებელი მოწმობა;
* შესაბამის უმაღლეს სასწავლებელში სწავლის დოკუმენტი ან ბაკალავრიატის დამთავრების დიპლომი;
* რეზიუმეში მიუთითეთ ორი რეკომენდატორის სახელი/გვარი/პოზიცია და საკონტაქტო ინფორმაცია (იმეილი და მობილური ტელეფონი), რომელსაც საჭიროების შემთხვევაში დავუკავშირდებით.

შეკითხვების შემთხვევაში მოგვწერეთ ან დაგვირეკეთ, ელფოსტა: info@millennium.org.ge ტელ.: 2428528

გისურვებთ წარმატებას!